A Toyota TF105/105B egy Formula–1-es autó volt a 2005-ös Formula–1-es szezonban. A karosszériát Mike Gascoyne és Nicoló Petrucci tervezte, a motort pedig Luca Marmorini. Az év statisztikailag a csapat legsikeresebb éve volt, 88 ponttal, öt dobogós helyezéssel és egy leggyorsabb körrel. A mélypontot a csapat amerikai nagydíjról való visszalépése jelentette a Michelin gumiabroncsok biztonsági aggályai miatt, mivel Ralf Schumacher bal első gumija defektet kapott a pénteki edzésen Indianapolis híres utolsó kanyarjában, Schumacher pedig a falnak csapódott és kórházba kellett szállítani. A hétvége további részében Ricardo Zonta helyettesítette őt, de egyik Toyotás sem indult el a versenyen. A csapat végül a negyedik helyen végzett a konstruktőri bajnokságban, ami minden idők legjobb bajnoki helyezése a Toyota szempontjából a mai napig az F1-ben.